ྗོད་ཀྱི་ལྷག་ཆད་བསྐང་བའི་ཆེད་དུ་ཞི་བའི་སྦྱིན་སྲེག་བྱ་སྟེ་དེའི་ཚུལ་ནི་གཞན་དུ་འཆད་དོ།  ། དེ་ལྟར་ན་བསྙེན་པའི་ཡི་གེ་རྒྱས་ལ་ཆ་ཚང་བར་བརྗོད་ཟིན་ཏོ།  ། ༈གཉིས་པ་བསྙེན་པ་མཐར་ཕྱིན་པའི་གང་ཟག་གིས་ཤེས་རབ་འཕེལ་བའི་བོགས་འདོན་དུ་སྒྲུབ་པ་བྱེད་ཚུལ་ལ། སྦྱོར་དངོས་མཇུག་གསུམ་ལས་དང་པོ་ལ་ཐོག་མར་རྫས་བསོགས་པ་ནི།  སྤང་རྒྱན་དཀར་པོ།  རྩ་ཨ་བ།  ཤུ་དག་དཀར་པོ། མཚལ་དཀར་ལྷད་མེད།  ཡུངས་བ།  སྤང་སྤོས།  ཤིང་མངར།  རྒྱ་སྐྱེགས།  ཨ་རུ་ར་རྣམས་ཞོ་ཕྱེད་རེ།  ཙན་དན་དཀར་པོ།  ཨ་ཀ་རུ་ནག་པོ་གཉིས་ཞོ་རེ།  དབང་པོ་ལག་པ་ཞོ་གསུམ་གྱི་ཚད་རྣམས་ཞིབ་པར་བརྡུངས་ལ་བག་ཕྱེ་དང་བསྲེས་པ།  ཀ་ར་དང་།  སྦྲང་རྩི་དང་།  བ་དམར་མོ་དང་ར་དཀར་མོའ་ིའོ་མ་བསྐོལ་བས་སྦྲུལ་ཏེ་རིལ་བུ་སྲན་མ་ཆེ་ཤོས་ཙམ་ཅུང་ཟད་ལེབ་པར་བྱའོ།  ། གྲངས་ནི་ལྔ་བཅུ་འམ།  ལྔ་བརྒྱ་འམ་སྟོང་ཕྲག་ལྔ་དང་ཁྲི་ཕྲག་ལྔ་དང་འབུམ་ཕྲག་ལྔའི་བར་གང་ཡང་རུང་བ་བྱས་ལ་གྲིབ་མ་ལ་ལེགས་པར་བསྐམས་པ་དང་གུར་གུམ་གྷི་ཝཾ་རྒྱ་སྐྱེགས་རྣམས་བསྲེས་པའི་ཆུས་རིལ་བུ་རྣམས་ཀྱི་ངོས་རེ་
152
རེ་ལ་སྟེང་དུ་དྷཱིཿདང་འོག་ཏུ་ཧྲཱིཿབྲིའོ།  ། དེ་ནས་དར་རམ་རས་ལ་རྒྱ་སྐྱེགས་ཀྱི་ཁུ་བས་འཁོར་ལོ་བྲི་སྟེ།  ཕོ་འཁོར་ནི་འཁོར་ལོ་རྩིབས་བརྒྱད་ལྟེ་བ་མུ་ཁྱུད་གཉིས་དང་ལྡན་པ་བྲིས་པའི་ལྟེ་བར་རལ་གྲིའི་ཡུ་བ་ལ་དྷཱིཿདང་རྩེ་མོ་ལ་ཧྲཱིཿབྲིས་ལ་རལ་གྲིའི་མཐར་ཨོཾ་ཧྲཱིཿདྷཱིཿསོགས་རྩ་སྔགས་དང་རྩིབས་བརྒྱད་པོ་རེ་རེ་ལ་ཨ་ལི་བཅུ་དྲུག་ཡིག་འབྲུ་གཉིས་གཉིས་དང་མུ་ཁྱུད་ནང་མ་ལ་ཀ་ལི་སོ་གཉིས་ཕྱི་མ་ལ་རྟེན་འབྲེལ་སྙིང་པོ་རྣམས་མདུན་ནས་གཡས་སྐོར་དུ་བྲིས་པ་དང་།  མོ་འཁོར་ནི་པདྨ་འདབ་བརྒྱད་མུ་ཁྱུད་གཉིས་པ་ལྟེ་བ་དང་བཅས་པའི་ལྟེ་བ་དང་འདབ་མ་མུ་ཁྱུད་རྣམས་ལ་རལ་གྲི་དང་ཡིག་འབྲུ་སོགས་སྔ་མ་ཇི་ལྟ་བ་བཞིན་བྲིས།  ལྷུང་བཟེད་ལ་སོགས་པ་རིན་པོ་ཆེའི་སྣོད་གས་ཆག་མེད་པའི་ནང་ལ་ཙན་དན་དཀར་དམར་ཨ་ཀ་རུ་སྤང་སྤོས་སྤོས་དཀར་སོགས་དྲི་བཟང་རྣམས་དང་།  བ་དཀར་མོ་འམ་ར་དཀར་མོའ་ིའོ་མ་དང་བག་ཕྱེ་ཞིབ་མོ་བསྲེག་ནས་གར་སླ་ཞོ་ཙམ་གྱིས་ཞལ་ཞལ་བྱས་ཏེ་གྲིབ་མ་ལ་བསྐམས།  གྲུབ་ན་གཞི་གཙང་མའི་སྟེང་དུ་རྡུལ་ཚོན་སེར་པོའ་ིཔདྨ་འདབ་བརྒྱད་བྲིས་པའི་སྟེང་དུ་མཉྫི་ལ་སོགས་པའི་སྟེགས་ཀྱི་ཁར་དར་རས་གང་རུང་གི་གདན་བཤམས་ལ་དེའི་སྟེང་དུ་ལྷུང་བཟེད་དེ་བཞག་པའི་ནང་དུ་ཐོག་མར་མོ་འཁོར་ཞལ་ཡར་ཕྱོགས་པར་བྱས་ལ་བཞག། དེའི་སྟེང་དུ་རིལ་བུ་རྣམས་ཀྱི་དྷཱིཿསྟེང་དུ་འོང་བར་བྱས་ཏེ་ཟླ་གམ་དུ་བརྩིགས་པའི་ཟླ་གམ་གྱི་བཅད་ཁ་རང་ལ་བསྟན་པའི་སྟེང་དུ་ཕོ་འཁོར་གྱིས་བཀབ་བོ།  ། འཁོར་ལོ་གཉིས་ཀྱི་མདུན་ཤར་ཕྱོགས་སུ་སྟོན་ཅིང་དབུས་ཀྱི་ཕྱག་མཚན་ས་བོན་དང་རྩིབས་དང་འདབ་མའི་ཡི་གེ་རྣམས་ཐད་ཀར་ཡོད་པར་བྱས་ལ་བཞག། ཆུ་གཉིས་སྔོན་དུ་འགྲོ་བའི་མཆོད་པས་མཐའ་བསྐོར་བའམ།  མདུན་དུ་བསྒྲིགས་ཀྱང་རུང་ལ། ཁྱད་པར་དུ་མེ་ཏོག་དམར་པོའ་ིམཆོད་པ་ཅི་འབྱོར་བཤམས།  དེ་རྣམས་ཀྱི་སྟེང་དུ་དར་དམར་སེར་གྱི་གུར་ཕུབ་ཤར་ཕྱོགས་ཀྱི་མདུན་དུ་དཀར་གཏོར་ཟླུམ་པོ་གཅིག་ཀྱང་བཤམས།  དེ་ལྟར་རྫས་དང་ཡོ་བྱད་དེ་དག་ཐམས་ཅད་ཀྱང་བླ་མ་དང་། མཁན་སློབ་དང་།  གྲོགས་ཆོས་མཛད་ཁྱད་པར་ཅན་དང་།  དགེ་བའི་བཤེས་གཉེན་ཁྱད་པར་ཅན་གྱི་ལག་ནས་བྱུང་བ་ནི་རབ།  སྦྱིན་བདག་དད་པ་ཅན་དང་།  ཚོང་པ་དད་པ་ཅན་གྱི་ལག་ནས་བྱུང་བ་ནི་འབྲིང་།  དམ་ཉམས་དང་།  ཇག་རྐུན་དང་། ཧོར་འདྲ་སྡིག་པ་ཅན་གྱི་ལག་ནས་བྱུང་བ་དང་།  བརྐུས་པ་དང་།  འཕྲོག་པ་དང་།  ཆོས་དང་མི་མཐུན་པའི་སྒོ་ནས་ཡོ་བྱད་གང་བསགས་ཀྱང་དངོས་གྲུབ་མི་འབྱུང་བས་ཐ་མ་འདི་དོར་བྱར་ཤེས་པར་བྱ།  རྫས་བསོགས་པ་དང་།  འཁོར་ལོ་བྲི་བ་དང་། རིལ་བུ་སྒྲུབ་པ་ཐམས་ཅད་ཀྱང་གཟའ་སྐར་ཚེས་གྲངས་བཟང་པོའ་ིཉིན་བྱ་ཞིང་སྦྱོར་དངོས་མཇུག་གསུམ་ཐམས་ཅད་ཀྱི་གནས་སྐབས་སུ་དམ་ཉམས་དང་གྲིབ་ཅན་གྱི་མ་མཐོང་པར་གསང་ཞིང་སྦ་བས་སྒྲུབ་པ་གལ་ཆེའོ།  ། གཉིས་པ་དངོས་གཞི་ནི།  དེ་ལྟར་སྦྱོར་བའི་རིམ་པ་རྣམས་ཚགས་སུ་ཆུད་བ་དང་།  རབ་རྒྱལ་ཕུར་འཛོམ་པའི་དུས་སམ་མ་བྱུང་ན་ཟླ་བ་ཡར་གྱི་ངོའ་ིདུས་ཚེས་ཤིན་ཏུ་དགེ་བའི་ཉིན་རང་ཉིན་སྒྲུབ་པའི་ཁང་པར་མཚམས་དམ་པར་བྱས་ལ་ཡི་དམ་གྱི་ང་རྒྱལ་ཤིན་ཏུ་བརྟན་པོས་
153
རིལ་བུ་ལ་སོགས་པ་གུ་གུལ་གྱིས་བདུག་ཡུངས་ཀར་གྱིས་བྲབ།  དྲག་པོའ་ིསྔགས་དང་བཅས་པས་བགགས་བསྐྲད་ལེགས་པར་བྱས།  ། དེ་ནས་སྟན་བདེ་བ་ལ་འཁོད་དེ་ཀུན་སློང་བཅོས་པ་ནས་བཟུང་།  དགེ་བ་བསྔོ་བའི་བར་གྱི་བདག་བསྐྱེད་ཡབ་བརྐྱང་གི་བསྒོམ་བཟླས་བསྙེན་པའི་སྐབས་ལྟར་ལ་ཡུམ་གྱི་བསྐྱེད་ཆོག་དོར་བས་འགྲུབ་ལ།  དེ་ནས་མདུན་བསྐྱེད་ཀྱི་མཆོད་པ་ཚོགས་ཞིང་གི་སྐབས་ལྟར་བྱིན་གྱིས་བརླབས།  མདུན་གྱི་འཁོར་ལོ་རིལ་བུ་དང་བཅས་པ་བསངས་སྦྱངས།  སྟོང་པའི་
ངང་ལས་སྨན་གྱི་རིལ་བུ་རྣམས་པདྨ་དང་ཟླ་བའ་གདན་ལ་ཧྲཱིཿལས་རལ་གྲི་ཧྲཱིཿས་མཚན་པ་ལས་འོད་
ཟེར་འཕྲོས།  སེམས་ཅན་ཐམས་ཅད་ཀྱི་མི་ཤེས་པའི་མུན་པ་བསལ།  ཤེས་རབ་ཀྱི་སྣང་བ་ཚད་མེད་
པ་ལ་བཀོད།  ཚུར་འདུས་ཡོངས་སུ་གྱུར་པ་ལས་ལྷ་མོ་དབྱངས་ཅན་མ་སྔོན་མོ་བཻ་ཌཱུརྱ་ལྟར་དག་པ།
ཁྲོ་འཛུམ་གྱི་མངོན་པར་མཛེས་པའི་ལང་ཚོའི་མེ་ཏོག་རྒྱས་པ།  ལྷའི་གོས་དང་རིན་པོ་ཆེའི་རྒྱན་ཅན་
ཕྱག་གཉིས་ཆོས་འཆད་ཀྱི་ཕྱག་རྒྱས་ཨུཏྤ་ལའི་སྡོང་བུ་འཛིན་ཅིང་།  རྩེ་མོ་གཡས་གཡོན་ལ་ཤེས་རབ་
ཀྱི་རལ་གྲི་དང་།  ཤེར་ཕྱིན་གྱི་གླེགས་བམ་འོད་འཕྲོ་བས་བརྒྱན་པ།  འགྱིང་བག་དང་བཅས་པས་
བཞེངས་པའི་སྟབས་ཀྱིས་བཞུགས་པའི་སྤྱི་བོར་ཨོཾ་དཀར་པོ།  མགྲིན་པར་ཨཱཿདམར་པོ།  ཐུགས་ཀར་
ཧཱུཾ་སྔོན་པོ་དང་ཧྲཱིཿདམར་སེར་གྱིས་བརྒྱན་པ།  དེ་ལས་འོད་ཟེར་འཕྲོས་པས་རང་བཞིན་གྱི་གནས་ནས་
བསྒོམས་པ་དང་འདྲ་བའི་ཡེ་ཤེས་པ་ལ་ཕྱོགས་བཅུའི་སངས་རྒྱས་དང་བྱང་ཆུབ་སེམས་དཔའ་བསམ་
གྱིས་མི་ཁྱབ་པས་བསྐོར་བ་སྤྱན་དྲངས།  ཨོཾ་སྭ་ར་སྭ་སྟི་སརྦ་བུདྡྷ་བོ་དྷི་ས་ཏྭ་ས་པ་རི་ཝཱ་ར་བཛྲ་ས་མ་
ཛཿཛཿཧཱུཾ་བཾ་ཧོཾཿཞེས་བརྗོད་པས་དབྱངས་ཅན་མ་ཡེ་ཤེས་པ་དམ་ཚིགས་པ་ལ་ཐིམ་ཞིང་ཕྱོགས་བཅུའི་སངས་རྒྱས་དང་བྱང་ཆུབ་སེམས་དཔའི་ཚོགས་རྣམས་རིལ་བུའི་རྒྱབ་ཕྱོགས་སུ་སྤྲིན་གཏིབ་པ་ལྟར་བཞུགས་པར་བསམ།  སླར་ཡང་
ཐུགས་ཀའི་ཧྲཱིཿལས་འོད་ཟེར་འཕྲོས་དབང་གི་ལྷ་རིགས་ལྔ་འཁོར་བཅས་སྤྱན་དྲངས་པས།  དེ་རྣམས་
ཀྱི་ཡེ་ཤེས་ཀྱི་ཆུས་དབང་བསྐུར།  ལུས་གང་དྲི་མ་དག། ཆུའི་ལྷག་མ་ཡར་ལུད་པ་ལས་མི་བསྐྱོད་པས་
དབུ་བརྒྱན་པར་གྱུར་པར་བསམ་ལ།  ཨོཾ་སྭ་ར་སྭ་སྟེ་ས་པ་རི་ཝཱ་ར་ཨརྒྷཾ་ནས་ཤཔྟ་པྲ་ཏཱིཙྪ་ཡེ་སྭཱཧཱའི་བར་གྱིས་མཆོད་པ་བུལ།  རྒྱལ་བ་ཀུན་གྱི་གསུང་རབ་རྒྱ་མཚོ་ཡི།  ། རྣམ་པར་འཕྲུལ་བའི་དཔལ་ལས་ལེགས་
འོངས་ཤིང་།  ། སྒྲུབ་པ་པོ་ལ་དངོས་གྲུབ་མཆོག་སྟེར་བའི།  ། ལྷ་མོ་དབྱངས་ཅན་མ་ལ་ཕྱག་འཚལ་
ལོ།  ། ཞེས་བསྟོད།  བསྙེན་པའི་སྐབས་ལྟར་བདག་དང་ལྷ་མོའ་ིཐུགས་ཀའི་འཁོར་ལོ་གསལ་བཏབ་ནས་བཟླས་པའི་དམིགས་པ་རྣམས་སྒྲུབ་ཐབས་བཞིན་ལ།  ཁྱད་པར་ལྷ་མོའ་ིརྒྱབ་ཀྱི་སངས་རྒྱས་བྱང་སེམས་དང་།  གཞན་ཡང་ཕྱོགས་བཅུའི་
154
སངས་རྒྱས་བྱང་སེམས་རྣམས་ཀྱི་སྨོན་ལམ་བསྐུལ་བས་མཁྱེན་བརྩེའི་ཡོན་ཏན་ཐམས་ཅད་བསྡུས་ནས་རིལ་བུ་ལྷ་མོར་བསྐྱེད་ལ་ཐིམ་པར་བསམ་ཞིང་།  ཨོཾ་ཧྲཱིཿདྷཱིཿཞེས་སོགས་ཐུན་རེ་རེ་ལ་ཅི་འགྲུབ་བཟླའོ།  ། ཐུན་ལས་ལྡང་ཚེ་ཡིག་བརྒྱས་ལྷག་ཆད་ཁ་བསྐངས་མཆོད་བསྟོད་མདོར་བསྡུས་བྱས།  བསྙེན་པའི་སྐབས་ལྟར་གཏོར་མ་བསངས་སྦྱངས་བསྐྱེད་དེ།  ལྷ་
མོའ་ིལྗགས་རྡོ་རྗེའི་འོད་ཟེར་གྱི་སྦུ་གུས་གཏོར་མའི་བཅུད་ཐམས་ཅད་དྲངས་ཏེ་གསོལ་བར་བསམ་ལ།
ཨོཾ་སྭ་ར་སྭ་སྟེ་ས་པ་རི་ཝཱ་ར་ཨི་དམ་པ་ལིང་ཏ་ཁ་ཁ་ཁཱ་ཧི་ཁཱ་ཧི།  ཞེས་པ་གསུམ་མམ་བདུན་གྱིས་ཕུལ་ལ་མཆོད་བསྟོད་དང་འདོད་དོན་ལ་གསོལ་བ་བཏབ།  མཐར་གདན་འོད་དུ་ཞུ་ནས་རང་ལ་ཐིམ།  དབྱངས་ཅན་མ་འོད་དུ་ཞུ་ནས་སྨན་གྱི་རིལ་བུར་གྱུར།  ཅེས་བརྗོད་ལ་དགེ་བ་བསྔོ་བ་སོགས་བྱའོ།  ། རིམ་པ་དེ་ལྟ་བུས་ཐུན་གསུམ་མམ་བཞིར་བཅད་དེ་སྒྲུབ་པས་དངོས་སམ་ཉམས་སྣང་ངམ་རྨི་ལམ་དུ་རིལ་བུ་ལས་འོད་འབྱུང་བ་དང་།  མེ་འབར་བ་དང་།  དྲི་བཟང་པོ་འབྱུང་བ་དང་།  འཇའ་ཚོན་དང་།  ཉི་ཟླ་དང་།  བཀྲ་ཤིས་རྫས་བརྒྱད་དང་།  རྒྱལ་སྲིད་སྣ་བདུན་དང་།  ཡི་དམ་གྱི་སྐུ་དང་།  ཡིག་འབྲུ་དང་།  ཕྱག་མཚན་གྱི་རྣམ་པ་གང་རུང་མཐོང་བ་དང་།  རང་ཡང་ལུས་བཀྲུས་པ་དང་།  གོས་གསར་པ་དྲི་མ་མེད་པ་གྱོན་པ་དང་།  ནམ་མཁའ་ལ་འཕུར་བ་སོགས་ངོ་མཚར་བའི་རྟགས་དུ་མ་འབྱུང་སྟེ་ཕྱིའི་རྟགས་སོ།  ། ནང་གི་རྟགས་ནི་དད་པ་དང་།  ངེས་འབྱུང་དང་།  སྙིང་རྗེ་ལ་སོགས་པའི་ཡོན་ཏན་དུ་མ་འབྱུང་ངོ་།  ། རྟགས་ཀྱི་རིམ་པ་ལས་དངོས་གྲུབ་གང་གཙོ་བོར་ཐོབ་བ་རྟགས་པ་ནི།  ཡིག་རྙིང་ལས།  རིལ་བུ་རྒྱལ་ཆེན་བཞིར་མཐོང་ན།  ། ཤེས་རབ་འཇམ་དཔལ་རྡོ་རྗེ་དང་།  ། སངས་རྒྱས་ཀུན་དང་མཉམ་པར་འགྱུར།  ། རིལ་བུར་དབྱངས་ཅན་མར་མཐོང་ན།  ། སངས་རྒྱས་ཞིང་དུ་འགྲོ་བར་འགྱུར།  ། རིལ་བུ་ཉི་ཟླར་མཐོང་གྱུར་ན།  ། སྔོན་གྱི་སྐྱེ་བ་དྲན་པར་འགྱུར།  ། རིལ་བུ་འོད་དུ་མཐོང་གྱུར་ན།  ། སྒྲ་བཞི་དག་ལ་མཁས་པར་འགྱུར།  ། འོད་དང་དུ་བ་རྔ་སྒྲ་དང་།  ། དུང་འབུད་ཉི་ཟླ་འཆར་བ་དང་།  ། མེ་ཏོག་འཛུག་དང་ཞིང་རྨོ་དང་།  ། སྣག་ཚ་འཐུང་དང་ཉམས་དགའ་དང་།  ། ཡི་གེ་འདྲི་ཀློག་མཐོང་བ་དང་།  ། མངོན་པར་ཤེས་པ་འཆར་བ་དང་།  ། ཤེས་རབ་འཕེལ་བའི་རྟགས་སུ་འདོད།  ། ཞེས་གསུངས་པ་ལྟར་ཤེས་པར་བྱའོ།  ། དེ་ལྟར་འབད་པས་སྒྲུབ་ཀྱང་མ་འགྲུབ་ན་འཁོན་དང་མ་གུས་པའི་རྣམ་པས་མ་ཡིན་པར་སེམས་བསྐྱེད་ཀྱིས་རྩིས་ཟིན་པས་སྤོག་ཆོག་བྱ་སྟེ།  རིལ་བུའི་འོག་ཏུ་ཕོ་འཁོར་དང་སྟེང་དུ་མོ་འཁོར་བཀབ་ལ་གུ་གུལ་གྱིས་འདུག་ཅིང་།  རང་ཉིད་ལྷ་མོ་དང་།  རིལ་བུ་འཇམ་དབྱངས་སུ་བསྐྱེད་ལ་སྔགས།  ཨོཾ་
དྷཱིཿཧྲཱིཿམ་མེ་དཱི་པ་མཉྫུ་ཤྲཱི་མུཾ་ཧྲཱིཿཔྲ་ཛྙཱ་ཝརྡ་ནི་དྷཱིཿསྭཱཧཱ།  ཞེས་བསྒྱུར་ནས་སྔགས་ཀྱི་འོད་དམར་པོས་འཇམ་དཔལ་གྱི་དམ་བཅའ་བསྐུལ་བས་བདག་ལ་ཞལ་སྟོན་ཞིང་རྗེས་སུ་འཛིན་པར་བསམ་ལ་བཟླའོ།  ། ཡང་དེ་དག་གི་སྐབས་སུ་བར་ཆད་ཀྱི་རྟགས་སེར་བ་འབབས་པ་དང་།  གཅན་གཟན་གྱི་འཇིགས་པ་དང་།  མི་གཙང་བས་གོས་པ་དང་།  ཆུས་ཁྱེར་བ་ལ་
155
སོགས་པ་རྨི་སྟེ་ཕྱིའི་རྟགས་དང་།  ནང་གི་རྟགས་སྒྲུབ་སྙིང་མི་འདོད་པ་དང་།  བླ་མ་དང་ལྷ་ལ་མི་དད་ཅིང་གདམས་ངག་ལ་ཐེ་ཚོམ་ཟ་བས་སྤངས་འདོད་པ་དང་།  མདོར་ན་ཉོན་མོངས་པ་རྣམས་འཕེལ་བ་སོགས་བྱུང་ན་རྩ་བའི་བླ་མ་ལ་སྙིང་ཁོང་རུས་པའི་གཏིང་ནས་གསོལ་འདེབས་དྲག་ཏུ་བྱེད་ཅིང་།  དོན་དམ་པར་བགེགས་དང་བར་ཆད་ཀྱི་ངོ་བོ་བཟུང་དུ་མེད་པས་རང་གི་སེམས་ཀྱིས་བཏགས་པ་ཙམ་ཁོ་ནའོ་སྙམ་དུ་ཡང་ཡང་བསྒོམ་ལ་སྲོད་ཀྱི་དུས་སུ་གཤིན་རྗེ་གཤེད་སོགས་ཁྲོ་བོའ་ིབཟླས་བསྒོམ་དང་བསྲུང་འཁོར་ལ་འབད་དོ།  ། ཡང་སྙིང་རླུང་སོགས་ནད་ཀྱི་རིགས་གང་བྱུང་ཡང་སྙིང་གའི་ས་བོན་ལས་འོད་ཟེར་འཕྲོས་བས་སྲོག་རླུང་སོགས་ནད་གང་ཡིན་པ་དེ་འོད་ཟེར་དཀར་པོའ་ིརྣམ་པར་བཀུག་སྟེ་སྙིང་གའི་ས་བོན་ལ་ཐིམ་པས་དེ་ཉིད་རིམ་གྱིས་སྟོང་པར་བསྡུས་པས་སེལ་བར་ཐེ་ཚོམ་མེད་དོ།  ། གཞན་ཡང་རླུང་སྟོད་དུ་འཚངས་པ་སོགས་ལ་ཁ་སྦྱར་བཟུང་སྟེ་ཁོང་པའི་གཏིང་ནས་ཤུགས་བསྐྱེད་དེ་ཧ་མང་དུ་བཏོན་པས་སེལ་ཞིང་།  ཆགས་ཆེ་ན་ལུག་རུའི་མེ་ཏོག་བུད་མེད་ཀྱིས་མ་རེག་པར་བསྡུས་ལ་གྲིབ་སྐམ་བྱས་པ་བཏགས་པའི་ཕྱེ་མ་ཐོ་རངས་ལྟོ་སྟོང་ལ་ཆུས་ཕུལ་ནས་བཏང་བས་སེལ་བར་འགྱུར་རོ།  ། ཡིག་རྙིང་ལས་གེགས་སེལ་གྱི་རྣམ་གྲངས་གཞན་ཡང་མང་དུ་བྱུང་མོད་འགའ་ཞིག་ལ་སྙིང་པོ་ཅི་ཡང་མི་འདུག་པས་མ་བྲིས་ལ་ཤེས་འདོད་ན་གཞན་ལ་བལྟའོ།  ། གསུམ་པ་མཇུག་གི་བྱ་བ་ནི།  སྒྲུབ་པ་ཐོན་ནས་ཡར་ཚེས་ཀྱི་སྐར་མ་བཟང་པོ་ལ་མཚམས་དབྱེ་བྱ་སྟེ།  དེ་ཡང་མཆོད་པ་ཅི་འབྱོར་པ་གསར་པ་བཤམས་ནས་རིལ་བུ་ལ་ཕྱག་འཚལ་བསྐོར་བ་བྱས་སྨོན་ལམ་གདབ།  བཀྲ་ཤིས་བརྗོད།  དེ་ནས་རིལ་བུ་ཡི་དམ་དུ་བསྐྱེད་པ་དེ་ཉིད་འོད་དུ་ཞུ་ནས་འཁོར་ལོ་དང་རིལ་བུ་རྣམས་སུ་གྱུར་པར་བསམ་ལ།  རང་གི་ལག་པ་གཡོན་པས་སྤོས་བཟུང་ནས་པུས་མོ་བཙུགས་ཏེ་དངོས་གྲུབ་བླང་བའི་ཚུལ་གྱིས་ལག་པ་གཡས་པས་གདུགས་དང་འཁོར་ལོ་བཏེགས་ནས་རིལ་བུ་གཅིག་བླངས་ཏེ་སོས་མི་འཆའ་བར་མིད་པར་བྱའོ།  ། དེ་ནས་ཞག་ཉེར་གཅིག་གི་བར་དུ་སྔ་དྲོ་ཟས་མ་ཟོས་པའི་གོང་དུ་རིལ་བུ་རེ་ཟ་བ་ལྷག་མ་རྣམས་མོ་འཁོར་གྱི་ཕྱི་རུ་ཕོ་འཁོར་སྦྱར་ནས་བརྩེགས་པའི་ནང་དུ་བཏུམས་ལ་རྫ་གསར་པའི་ག་འུར་བཅུག་ནས་མཆོད་གྲལ་སོགས་སུ་བཞག་པར་བྱ་སྟེ།  གཞུང་ལས་དེ་ནི་ཤེས་རབ་གཏེར་དུ་སྦ།  ། ཞེས་གསུངས་པའི་དོན་ཡིན་ནོ།  ། ཡང་སྐབས་སྐབས་སུ་ཤེས་རབ་འགྲིབ་པའི་རྟགས་བྱུང་བའམ། མ་བྱུང་ཡང་རུང་རིལ་བུ་ནས་བཏོན་ལ་སྔགས་བཟླ་བཞིན་པས་བཟའ་བར་བྱའོ།  ། ཆོས་རྣམ་དག་སྒྲུབ་པའི་སློབ་མ་དམ་ཚིག་ཅན་དང་མཆེད་གྲོགས་དམ་པ་མ་ཡིན་པ་ལ་སྦྱིན་པར་མི་བྱའོ།  ། དེ་ལྟར་བསྙེན་སྒྲུབ་ཀྱི་སྐབས་སུ་གཅེས་པའི་དམ་ཚིག་ནི། སྤྱིར་སྡོམ་པ་གསུམ་གྱི་བཅས་མཚམས་རྣམས་མིག་འབྲས་ལྟར་བསྲུང་ཞིང་ཁྱད་པར་དུ་འདི་སྒྲུབ་པ་པོས་ལུས་ཀྱི་སྲོག་གཅོད་དང་མ་བྱིན་ལེན་དང་ལོག་གཡེམ་སྤྱི་དང་།  ཁྱད་པར་དཀོན་མཆོག་གི་རྟེན་གྱི་དྲུང་དུ་སྤྱོད་པ་རྣམས་སྤོངས་ཤིང་།  ངག་གི་